ট্রাম্পের খপ্পড় থেকে বাঁচতে ২১৭ কোটি টাকার রফা ইউটিউবের

ওয়েব ডেস্ক: আমেরিকার প্রেসিডেন্ট ডোনাল্ড ট্রাম্পের (Donald Trump) সঙ্গে ইউটিউবের (YouTube) আইনি লড়াইয়ে নতুন মোড়। ২০২১ সালের ৬ জানুয়ারি কংগ্রেস ভবনে হামলার পর ট্রাম্পের অ্যাকাউন্ট স্থগিত করার জেরে দায়ের হওয়া মামলায় ইউটিউব প্রায় ২৪৫ মিলিয়ন মার্কিন ডলার (ভারতীয় টাকায় প্রায় ২১৭ কোটি টাকা) দিতে রাজি হয়েছে।

সূত্রের খবর, ক্ষতিপূরণের পুরো অর্থ সরাসরি ট্রাম্পের কাছে যাবে না। এর একটি অংশ হোয়াইট হাউসের বলরুম নির্মাণে ব্যয় করা হবে, আরেকটি অংশ ইউটিউবের কথিত সেন্সরশিপে ক্ষতিগ্রস্তদের মধ্যে বিতরণ করা হবে।

আরও পড়ুন: গান্ধী হিন্দুস্তানি সন্ত্রাসবাদী! লন্ডনে কালিমালিপ্ত গান্ধীমূর্তি

উল্লেখযোগ্যভাবে, এর আগে এক্স (সাবেক টুইটার) ও মেটা’র মতো প্রতিষ্ঠানও ট্রাম্পের সঙ্গে বিরোধ মেটাতে তুলনামূলক কম অঙ্কের সমঝোতায় পৌঁছেছিল।

তবে আন্তর্জাতিক বড় সংবাদমাধ্যমগুলি এখনও এই খবর স্বাধীনভাবে নিশ্চিত করেনি। তাই সমঝোতাটি নিয়ে প্রশ্ন থেকে যাচ্ছে। আদালতের আনুষ্ঠানিক অনুমোদন ছাড়া এ ধরনের নিষ্পত্তি কার্যকর হবে না বলেও মনে করছেন বিশেষজ্ঞরা।